Exqrch/javanese-Komodo-pixelgpt huggingface dataset:
Miturut sujarahé, fenoména iki asring digayutaké marang Jerman, papan asalé lapuran-lapuran kang ana ngenani bab kuwi
Kaanèhan kaya ratu tikus iki arang-arang dumadi saéngga kala-kala akèh kang nganggep yèn iki amung bab kriptid, nanging ana sawenèh kadadéan modhèren kang bisa dibuktèkaké kanthi tenanan
Fénomena kang padha uga bisa dumadi marang rodhèn cilik liyané kaya tikus alas lan bajing
Ing folklor, ratu tikus iki digayutaké marang sawenèh manéka warna piandel and asring dianggep jlajat, mligi digayutaké marang pageblug
Istilah asli basa Jerman, "Rattenkönig", iku dadi tembung silihan kang ing basa Inggris dadi "ratu tikus", lan ing basa Prancis dadi "roi des rats"
Istilah mau, asliné ora minangka ngrujuk marang tikus, nanging marang wong-wong kang uripé amung nunut wong liya
Konrad Gesner ing "Historia animalium" (1551–58) mratèlaké: "Ana panemu yèn saya tuwa tikus sangsaya gedhé tur kuwat dalah dipakani déning enomané; tikus iku kang ingaran ratu tikus." Martin Luther mratèlaké: "wusana, iya ta Paus, ratuning para tikus kang mapan paling luhur." Sabanjuré, istilah iku ngrujuk marang sawijining ratu kang lungguh ana ing singasana brendhèlan buntut
Ancangan liya mratèlaké yèn jeneng kuwi ing basa Prancis satemené "rouet de rats" (utawa rodha tikus kang muter, brendhèlan buntuté dadi rujiné rodha kuwi),lan istilah kuwi suwi-suwih ngalih dadi "roi de rats." Sajarah
Lapuran kang paling kawitan ngenani ratu tikus iku saka taun 1564
Fenoména iki tansaya suda nalika tikus soklat ("Rattus norvegicus") saya suwi saya akèh ngluwihi tikus ireng ("R
rattus") kang musna ing abad angka 18.["citation needed"] Akèh-akèhé prastawa kang wis kadadéan iki dumadi marang tikus ireng
Siji-sijiné tetemon kang nyembèt tikus sawah ("R
rattus brevicaudatus") dumadi ing wulan March tanggal 23, taun 1918, ing Bogor, Jawa, nalika sawijining ratu dumadi sepuluh tikus enom tinemu.["citation needed"] Kaanèhan kang amèh padha uga dilapuraké dumadi marang jinis liya: ing April 1929, sawenèh tikus alas enom ("Apodemus sylvaticus") dilapuraké ing Holstein, Jerman; lan ing wulan Juni 2013 sawijining "ratu bajing" dumadi enem bajing kang isih urip kecenceng bareng amarga ana pulut
urip kecenceng bareng amarga ana pulut saka wit pinus tinemu ing Regina, Saskatchewan, lan kéwan-kéwan mau dipisahaké ditulungi karo sawijining dhokter kéwan
Sawenèh jinis ratu tikus kang uwis diakoni sumimpen ana ing musiyum
Musiyum Mauritianum ing Altenburg (Thuringia) minangka nduwé "ratu tikus" paling kondhang kang uwis dimumifikasi, kang tinemu ing taun 1828 ing prapèné sawijining tukang giling ing Buchheim
Ratu tikus iku dumadi tikus cacah akèh, ana 32
Ratu tikus kang diawètaké nganggo alkohol, dipamèraké ing musiyum ing Hamburg, Göttingen, Hamelin, lan Stuttgart
Musiyum Zooloogia Tartu Ülikooli (Musiyum Zoology ing Tartu, Éstonia) uga nduwé sawijining jinis
Ing taun 1930 ing Niu Selan, tinemu ratu tikus kang dipamèraké ana ing musiyum Otago Museum ing Dunedin, dumadi sawenèh tikus ireng enom kang buntuté kecenceng rambut jaran
Sawijining ratu tikus kang tinemu déning sawijining wong tani, P
van Nijnatten, taun 1963 ing Rucphen, Walanda, kaya kang dibabar déning ahli kriptozoologi, M
Schneider, dumadi pitung tikus
Gambar-gambar X-ray nuduhaké sawenèh kapal kang ana ing frakturé buntut saka tikus-tikus mau, mratandhani yèn kéwan-kéwan iki bisa meger cukup suwi kanthi buntuté kecenceng
Weweruhan iki dadi saya arang akir-akir iki
Ing taun 2005 ana weweruhan kang dilapuraké saka wong tani Éstonia ing wewengkon Võrumaa
Miturut kang uwis tau diudharaké, ana sawenèh tetemon ratu tikus; gumantung miturut sumberé, cacahé kang dilapuraké ana udakara 35 lan 50 tetemon.["citation needed"]
Cara Delevingne Cara Jocelyn Delevingne (/ˈkɑːrə ˌdɛləˈviːn/ ; lair ing tanggal 12 Agustus taun 1992) dhèwèké iku modèl fashion lan paraga wanita saka Inggris
Dhèwèké kedhaptar ing Storm Model Management sawisé metu sekolah ing taun 2009
Delevingne menangi pakurmatan "Model of the Year" saka British Fashion Awards ing taun 2012 lan taun 2014 lan wis muncul ing acara kanggo omah kalebu Burberry, Mulberry, Dolce & Gabbana, lan Jason Wu.[14] Dhèwèké miwiti karir dadi paraga wédok nalika main ing filem adhaptasi ing taun 2012 judhulé "Anna Karenina"
Delevingne minangka karakter Margo Roth Spiegelman ing filem misteri romantis sing judhulé "Paper Towns" (2015), dadi Kath Talent ing "London Fields", lan dadi paraga antagonis ya iku Enchantress ing filem anti-adiwira sing judhulé "Suicide Squad" (2016).
Talulah Riley Talulah Jane Riley-Milburn (lair ing tanggal 26 Sèptèmber taun 1985), kawentar ing profèsional kanthi jeneng Talulah Riley, dhèwèké iku minangka paraga wédok saka Inggris
Riley lair ing Hertfordshire, dhèwèké iku siji-sijiné anaké Una Riley, juru yasa kumpeni keamanan sistem lan kumpeni PR, lan Doug Milburn, mantan ketua saka National Crime Squad
Bapaké saiki kerja dadi penulis skenario lan wis nulis episode "Silent Witness", "Prime Suspect" lan "The Bill"
Nalika akting ing London, dhèwèké sekolah ing jurusan Ilmu Alam ing Universitas Terbuka.
Bennet Omalu Bennet Ifeakandu Omalu (lair ing wulan Sèptèmber taun 1968) dhèwèké iku fisikawan, patologi forènsik, nèuropatologis Amérika-Nigeria,wong sing kapisan nemu lan nerbitaké chronic traumatic encephalopathy (CTE) ing juru main American football nalika kerja ing Allegheny County kantor koronèr ing Pittsburgh
Yayasan Bennet Omalu tujuané kanggo pangumpulan dana riset, ngundakake kesadaran, mènèhi perawatan lan nmokaké obat kanggo wong wong lelara CTE lan TBI
Omalu iku nikah karo Prema Mutiso, warga nagara Kenya
dhèwèké iku manggon ing Lodi, California alan duwé anak loro, Ashly lan Mark
Agamané Omalu ya iku Catholic, lan naturalisasi dadi warga Amérikah Sarékat ing wulan Fèbruari taun 2015.
Kontèmplasi nggayuh katresnan Kontèmplasi nggayuh katresnan iku salah sawijining kontèmplasi kang ana ing sajeroning Latihan Rohani Santo Ignatius
Peneré bab iki ana ing buku Latihan Rohani nomer 231
Ing bab iki Santo Ignatius Loyola njlentrehké sapèrangan tuntunan kanggo nglelimbang katresnan
Ana rong pokok kang kaserat ana ing bab iki
Kapisan, sajeroning uripé, manungsa kudu bisa nggulawenthah katresnan luwih ing laku tinimbang ing caturan
Kapindo, katresnan iku kawujud kanthi ménéhi samubarang kanggo kang ditresnani
Semana uga ing tembé, kang ditresnani kudu mènèhi apa kang diduwèni kanggo sing nresnani.
Dave Franco David John "Dave" Franco (lair ing tanggal 12 Juni taun 1985) dhèwèké iku paraga lanang ing filem lan tèlèvisi saka Amérika
Dhèwèké miwiti karir ing peran cilik ing filem contoné filem "Superbad" lan "Charlie St
Cloud", sadurungé dhèwèké nggawé terobosan nalika dadi paraga filem komedi "21 Jump Street "taun 2012
Dave iku adhiné saka paraga lanang James Franco
Franco iku duwé pasangan paraga wédok jenengé Alison Brie saka taun 2012
Ing wulan Agustus taun 2015, pasangan iku nikah.
Panjupukan gambar mligi iku diwiwiti ing wulan April taun 2015, lan dipungkasi tanggal 26 Juni taun 2015
Filem iki jupuk latar ana ing Pembroke, Wales, lan Majorca, Spain, uga ing Mauritius
Ing wulan Juli taun 2014, iku diumumaké yèn filem iki bakal digebyakaké ing tanggal 21 Agustus taun 2015
Ing wulan Mèi taun 2015, tanggal gebyagan filem iki dipindah ing tanggal 3 Juni taun 2016
Ing wulan Novèmber taun 2015, Tanggal gebyagan filem iki diowahi manèh dadi tanggal 4 Maret taun 2016, sadurungé ditunda manèh ing wulan Januari taun 2016, lan digebyakaké ing tanggal 3 Juni taun 2016.
Siddhartha (novèl) Siddhartha iku novèl déning Hermann Hesse sing dibabar ing taun 1922
Nyeritakaké spiritual lelana kanggo nemu jati dhiri bocah lanang sing jenengané "Siddhartha" kala wektu Buda Gotama
Novèl iki novèl é Hesse sing kasange, ditulis ing basa Jerman nanging simpel lan tulisané méh pada kaya geguritan
Buku iki digebyag ing US ing taun 1951 lan dadi buku sing mrabawani ing taun 1960an
Hesse ngujubaké bab kapisan buku iki kanggo Romain Rolland lan bab kapindho kanggo Wilhelm Gundert, ponakané
Tembung "Siddhartha" iku saka Basa Sansekerta, "siddha" (nggayuh) + "artha" (apa sing digoléki), utawa yèn digabungaké dadi "dhèwèké sing wis nemu artining (kauripan)" utawa "dhèwèké sing suksés nggayuh gegayuhané"
Faktané, jenengé Buda dhéwé, sadurungé pangasingané, iku Siddhartha Gautama, Pangéran saka Kapilavastu
Ing buku iki, Buda iku dimaksudaké kanggo "Gotama"
Versi filem "Siddhartha" digebyag ing taun 1972
Dibintangi déning Shashi Kapoor lan disutradarani Conrad Rooks
Ing taun 1971, adhaptasi suréalistik ing wujud musikal Western dibabar ngajudul "Zachariah"
Diperagakaké déning John Rubinstein lan disutradarai déning George Englund
Don Johnson minangka Matthew, karakter sing padha karo Govinda.
Jason Statham Jason Statham (/ˈsteɪθəm/ ;["citation needed"] lair ing tanggal 26 Juli taun 1967) dhèwèké iku paraga lanang Inggris lan mantan Juru selam
Dhèwèké kawentar amarga perané dadi Guy Ritchie ing filem piala "Lock, Stock and Two Smoking Barrels" (1998), "Snatch" (2000), lan "Revolver" (2005)
Ing taun 2015, Statham minangka bintang ing filem waralaba "The Fast and the Furious", "Furious 7", lan bakal mbalèni perané ing filem lanjutané judhulé "Fast 8"
Dhèwèké racaké nampil dhéwé nalika laga lan stunman, lan dicathet minangka tipe anti adiwira
Statham duwé gayutan karo modèl Kelly Brook tekan tengahan taun 2000-an
ing taun 2010, dhèwèké iku duwé gayutan karo modèl Rosie Huntington-Whiteley
wong loro iku nikah ing tanggal 10 Januari taun 2016.
Monster Pope Lick Monster Pope Lick iku sawijining makluk légéndharis awujud separo wong separo wedhus and part-sheep sing dilapuraké dedunung ana ing kreteg trestel ril sepur sing ngliwati sandhuwuré Kali Pope Lick, ing pamukiman Fisherville, ing Louisville, Kentucky
Ana sawenèh dongèng urban sing ngrembaka ngenani asalé makluk iki lan carané dhèwèké ngloropaké kurbané
Miturut sawenèh carita, makluk kuwi nganggo cara hipnosis utawa nirokaké sawenèh swara saperlu ngloropake kurbané supaya mara menyang kreteg trestel lan nemahi patiné sadurungé ana sepur liwat
Ing carita liya, dicritakaké yèn monster kuwi anjlog saka trestel ana sandhuwuré atep montor sing liwat ana ngisoré
Nanging uga ana carita sing mratèlaké yèn makluk kuwi nyerang kurbané nganggo kampak sing blundrah getih lan wujudé makluk kuwi banget ngegirisi saèngga sapa waé sing meruhi makluk kuwi lumaku ana ing trestel kuwi bakal bluncat mudhun
Carita liyané pitaya yèn monster kuwi satemené hibrid manungsa-wedhus, lan dhèwèké minangka salah sawijining paraga ing "circus freak" sing nyangèni arep wewales sawisé diwikara
Ing sawijining carita, dipratèlaké yèn dhèwèké iku minggat sawisé sepuré metu saka ril ing trestel kuwi
Carita liyané sing lumrahé dicritakaké karo warga lokal wewengkon kana, mratèlaké yèn monster mau sawijining wujud jalmané sawijining wong tani sing amoral, amarga dhèwèké numbalaké sawenèh wedhus kanthi pangajab bisa duwé kasektèné sétan.["citation needed"] Anané legéndha kuwi ndadèkaké papan kana dadi papan kanggo wisata legéndha
Uwis ana sawenèh pati lan kacilakan ing papan kana awit papan kana diyasa, sanajan uwis ana pager sing dhuwure 2,4 mètèr kanggo nyegah supaya ora ana wong sing bisa ngambah
Ana konsèpsi salah sing umum dumadi ing antaraning pangusut prakara adikodrati amatir yèn trestelé iku uwis ditinggalaké lan ora dinggo manèh; kasunyatané, kreteg iku minangka dalan sing diliwati ril sepur utama tumuju Louisville
Sepur kanthi bergasi sing abot asring liwat ana sandhuwuré kreteg mau sawenèh wektu saben dinané, saéngga mbebayani amaraga wong-wong sing liwat ing kono bakal ora bisa ngalih nalika sepur-sepur kanthi bergasi abot kuwi liwat
Norfolk Southern Railway ngélikaké warga supaya ora mènèki trestel kuwi, yèn konangan bakal dibekuk
Filem kanthi dhurasi 16 menit lan rantaman $6.000 iki digebyakaké ing 29 Dhésèmber,1988 ing Uptown Theater
Filem iku akèh-akèhé difilemaké ana ing Pope Lick Trestel, nanging pérangan filem sing nuduhaké paragané lumaku ana sandhuwuré trestel difilemaké ana papan sing luwih aman
Panggedhéné Norfolk Southern Railway kuciwa banget karo filem mau, amarga dhèwèké nganggep yèn filem iku bakal ngunggung bocah enom kanggo marani trestel kuwi.["citation needed"] Amarga panggedhené kumpeni ril sepur kuwi kuwatir yèn filem kuwi bakal nambahi cacah wong sing nemahi pati ana trestel kuwi, Norfolk Southern maca sawijining tètèlan,ana ing gebyakané filem kuwi, sing ngelikaké para mudha ngenani bebayané trestel kuwi, lan ngelikaké uga
bebayané trestel kuwi, lan ngelikaké uga yèn sapa baé sing konangan mara menyang trestel kuwi bakal dituntut amarga mbibrik
Masiya wis diélikaké, ing 23 April 2016, sawijining turis umur 26 taun saka Ohio nemahi pati sawisé ketubruk sepur sing liwat nalika lagi nggolèki monster iku
Pacaré slamet sawisé gandhulan ana ing sapinggiré trestel kuwi
Cottbus Cottbus (Sorbia Ngisor "Chóśebuz") iku siji kutha otonom ing praja Brandenburg, Jerman
Kutha iki misuwur minangka kutha universitas lan minangka salah siji punjer budaya lan basa Sorbia
Sing ndunungi cacahé mèh 100.000 jiwa
Kutha iki sawisé kutha karajan Potsdam, nomer kapindho sing gedhé dhéwé ing Brandenburg
Lambang Kutha Cottbus nuduhi siji tamèng lan ing jeroné ana bètèng abang saka bata sing lawangé ditutup
Bèntèng iki ndarbèni menara loro lan ing tengahé ana omah cilik loro
Banjur ing dhuwuré ana tamèng segitiga awarna putih manèh sing isiné ana urangé awarna abang.
Max Meyer Max Meyer iku juru main bal-balan profèsional kang lair ndhik Oberhausen, Jerman tanggal 18 September 1995
Pemain iku wis mbela FC Schalke 04 wiwit FC Schalke 04 U-19 nganti saiki ndhik tim mligi
Max Meyer wis gabung karo tim FC Schalke 04 wiwit umuré isih 14 taun
Ndèk akademi FC Schalke 04 talantané terus diasah
Pemain kang mèlu Akedemi Schalke kang kaloka amarga akèh ngasilné juru main-juru main enom kaya ta Manuel Neuer, Mesut Özil, Benedikt Höwedes lan Julian Draxler iku ndhik mangsa 2015 wis main ping wolu tetandhingan Bundesliga Jerman lan ngasilne sak gol lan sak umpan kang dadi gol
Ndèk tim bal-balan nagara Jerman U-17, ana ndhik kajuwaran Éropah taun 2012, Meyer dadi juru main kang paling akèh gawé gol lan ndhik kompetisi iku piyamabké éntuk panghargan dadi juru main paling apik
Taun 2014, piyambaké menangné medali pérak Fritz Walter Award kanggo kelompok umur U-19.
Kingsley Coman Kingsley Coman iku juru main bal-balan profèsional sing lair ndhik Paris, Perancis tanggal 13 Juni 1996
Piyambaké ya iku pemainé FC Bayern München lan ndhik mangsa kapisané piyambaké iso tampil ping pitu ndhik UEFA Champions League lan Bundesliga Jerman
Ndèk tetandhingan iku Coman wis gawé rong gol lan petang umpan sing dadi gol
Kariré ndhik tim senior
2015 - 2016 Perancis 2015 - Saiki FC Bayern München Juwara
Juwara Bundesliga karo FC Bayern München taun 2016 Juwara Ligue 1 karo Paris Saint-Germain FC taun 2013 lan 2014 Juwara Serie A karo Juventus F.C
taun 2015 Juwara DFB-Supercup karo FC Bayern München taun 2017 Juwara Italian Super Coppa karo Juventus F.C
taun 2016 Juwara Trophée des Champions karo Paris Saint-Germain FC taun 2014 Juwara DFB Pokal karo FC Bayern München taun 2016 Juwara Coppa Italia karo Juventus F.C
taun 2015 Juwara Coupe de la Ligue karo Paris Saint-Germain FC taun 2014
Ngrokok Ngrokok ya iku sawiji kegiyatan nalika sawiji dat diobong lan kasil asepé disedhot supaya bisa dirasakaké lan diingsep ing jero aliran getih
Lumrahé, dat iku mau ya iku godhongé wit bako sing uwis diaringaké, dilinting nganggo kertas kagawé saka bahan sing bisa dikonsumsi (contoné beras) sing wujudé kothak supaya dadi lintingan sing diarani "rokok krètèk"
Ngrokok iku racaké dilakuaké minangka jalur administrasi kanggo panganggo obat panyirep amarga prosès pambakaring godhong-godhong wit iku mau ngasilaké uwab lan ngeculaké dat-dat aktif menyang paru-paru
Ing jero kono, dat-dat iku mau kaingsep kanthi rikat menyang jero aliran getih lan tekan jaringan awak manungsa
Ing kasus ngrokok, dat-dat mau kamot ing campuran partikel-partikel aerosol lan gas-gas lan kalebu, alkaloid nikotin sing aktif kanthi farmakologisé; prosès dadekaké uwab iku mau njalari aerosol sing panas lan gas sing ngolehaké prosès kangingsep lan rumasuk menyang jero paru-paru
Ana kono kangingsepé dat-dat aktif iku menyang aliran getih kadadéan
Ing sawenèh kabudayan, ngrokok uga dilakuaké minangka sawiji pérangan kanggo sawenèh ritual, sing mèlu gunakaké rokok kanggo mbantu dhèwèké ngalami kaanan kaya kesurupan, sing dipercaya, bisa marahi dhèwèké bisa éntuk "pencerahan spiritual"
Ngrokok lumrahéy dhuwèni èfèk-èfèk négatif kanggo kesehatan, amarga ngingsep asepé awalé uwis dhuwé tantangan marang sawenèh prosè-prosès fisiologis kaya ta réspirasi
Lelara sing ana kaitané karo ngrokok bako uwis ketok nyata njalari matiné kira-kira setengah tukang udud dawa kala nalika dibandingaké karo angka rata-rata pepati sing diadhepi déning sing ora ngrokok
Laporan ing taun 2007 nyebutaké manawa, saben taun, kira-kir ana 4,9 yuta manungsa ing sadonya mati amaraga ngrokok
Ngrokok iku salah sawijining wujud panganggo obat panyirep sing paling umum
Ngrokok bako iku wujud sing paling kaloka, dilakuaké déning punjul sak trilyun manungsa ing donya iki, sing mayoritasé ana ing nagara ngembang
Narkotika sing ora pati umum kanggo dirokok kalebu ganja lan opium
Sawenèh dat-dat kagolong minangka narkotika atos, kaya heroin, nanging panggunané wates banget
Amarga dat-dat iku mau lumrahé ora sadhiya kanthi komérsial
Rokok krètèk lumrahé diprodhuksi kanthi cara indhustri nanging uga bisa digulung nganggo tangan saka bako biyasa lan kertas lintingan
Sing kalebu piranti-piranti kanggo ngrokok liyané ya iku pipa, iserutu, bidi, hookah, vaporizer, lan bong.
Benedict Anderson Benedict Anderson utawa Benedict Richard O'Gorman Anderson ya iku ilmuwan pulitik, pengkaji Asia Tenggara paling kondhang ing donya
Anderson naté dicekal ing jaman Orde Anyar, agi olèh lumebu Indonesia taun 1999
Lair ana Kunming, Tiongkok, ing 26 Agustus 1946
Dhèwèké séda ana Batu, Malang, Jawa Wétan, ing 12 Dhésèmber 2015
Dhèwèké lair ana Tiongkok, nalika bapaké makarya dadi komisioner ana Bea Cukai Maritim Inggris kanggo ngawasi dagangan karo Tiongkok, uga nggenepi ayahan liyané ana tlatah iku kaya ta tempur penyelundupan
Lebar bali ing Irlandia, kulawarga Anderson imigrasi nèng Amérikah Sarékat taun 1941
Benedict ngayahi pawiyatan ana California
ing papréntahan saka Cornell University taun 1967
Pakaryan awalé, fokus ana pulitik Indonesia
Kritiké ngenani rézim Soeharto marakaké dhèwèké ora olèh lumebu Indonesia nganti Soeharto lèngsèr taun 1998
Saka taun 1965 nganti pènsiun taun 2002, dhèwèké mulang ana Cornell University
Luca Zidane Luca Zidane iku juru main bal-balan profèsional sing lair ndhik Marseille, Perancis tanggal 13 Mèi 1998
Pemain sing jenengé asli Luca Zidane Fernández iku main ndhik posisi njaga gawang
Luca iku anak nomer loroné legenda urip tim bal-balan Perancis ya iku Zinédine Zidane
Piyambaké iku andalané tim bal-balan Perancis U-17 lan klubé Real Madrid CF junior
Nanging ora kaya bapaké sing dadi juru main tengah, Luca Zidane malah dadi juru main sing njaga gawang
Masiya isih enom, Luca nduwé kemampuan sing apik kaya ta bisa nempatne ana ing nggon sing pas lan nduwé refleks sing apik kanggo njaga gawangé teka ancamané musuh
Aksiné sing paling apik iku wektu piyambaké bisa nepis telung tendangan pinaltiné juru main Bèlgi ndhik babak semifinal Piala Éropah U-17 taun 2015
Ndèk taun iku Perancis lolos ana ing final lan bisa dadi juwara.
George McTurnan Kahin George McTurnan Kahin ya iku sejarawan, kritikus pulitik
Dhèwèké akèh kontribusi ing obahan anti perang nalika taun 1960-1970, nalikané jaman Perang Vietnam
Minangka salah sijining ketua akadhemisi Amérika ngenani Asia, Kahin ora mung "lungguh sedhakep" taun 1965 nalika Amérika ngirim bala nèng perang (kang miturut dhèwèkné ora mung salah saka moral, nanging uga kanthi pulitis lan militèr ora bisa dimenangakè)
Kahin lan John W
Lewis nerbitakè artikel ana Bulletin of Atomic Scientists, "The United States in Vietnam", kang ngudhar oposisi Amérika karo kamardikaning Vietnam minangka proyèk 20 taun
Kahin pènsiun taun 1988, sawisé 37 taun makarya dadi profésor papréntahan lan studi internasional ana Cornell University
Dhèwèkeé dadi kepala Program Asia Tenggara Cornell saka taun 1951 nganti 1960.
Wijaya Herlambang Wijaya Herlambang ya iku peneliti, sejarawan
Dhèwèké séda ing 4 Dhésèmber 2015 amarga kanker limpa
Herlambang ya iku salah sijining peneliti kang konsisten mbukak klambu prastawa 1965
Ana ing bukune "Kekerasan Budaya Pasca 1965" (Marjin Kiri, 2013), dhèwèké ndelok wigati kanggone nilik manèh sudut pandang ngenani prastawa 1965
Sudut pandang kang ora ming ndelok piyé masarakat mbiji sapa sing bener lan salah, ning uga apa akibat kang ngenani pandangan masarakat ngenani prastawa sawisé G30S, ya iku prastawa kang nggondhol atusan nganti jutaan nyawa dadi prekara kang lumrah malah kudu kedaden
Fokus penelitiane ngenani studi kekerasan budaya lelandhesan téyori kekerasan Johan Galtung
Dhèwèké nemu rong faktor kenangapa masarakat Indonesia ngekeki legitimasi lan normalisasi tindak keras marang simpatisan PKI lan ngelekake kuminisme semana kuwate lan ngoyot jero
Dhèwèké mbukak wacana ngenani kampanye Soeharto lan Orde Baru kang diumbar ing masarakat sasuwéné puluhan taun yèn PKI ya iku pihak kang ana ing walike G30S lan sing matèni jendral
Dhèwèké mbukak kasadharan luwih akèh wong kang pentinge ndelok lan ngelingi yèn jutaan kurban kang dipateni Soeharto ya iku rakyat kang urung mesthi anggota utawa simpatisan PKI.
Filem iki diadaptasi saka novèlé Stephen King sing sesirahé Rita Hayworth and Shawshank Redemption
Filem kuwi disutradarani Frank Darabont lan skenarioné ditulis karo Frank Darabont
Jinis filem Crime Drama kuwi dibabar tanggal 14 Oktober ing Amérikah Sarékat
Filem sing nganggo basa Inggris kuwi diprodhuksi déning Castle Rock Entertainment
Ing taun 1947, bankir sing jenenge Andy Dufresne dipigura amarga mateni bojone lan kekasihe
Andy dijatuhi hukuman rong istilah urip berturut-turut lan ditransfer menyang pakunjaran negara bagian ndhuwur
Sawise tekan, dhèwèké ketemu karo Ellis Redding, penyelundup selundupan sing uga dihukum seumur hidup
Andy ditugasake kanggo kerja ing laundromat pakunjaran, ing ngendi dhèwèké nemoni klompok utawa perogol sing dipimpin dening Boggs Diamond
Rong taun sawise ukuman, Andy ngerti yen Byron Hadley, pimpinan penjaga kunjara, dipajegi pajeg warisan
Kanggo ngreksa Byron saka masalah finansial, Andy nawakake bantuan kanggo nglindhungi dhuwit kanthi sah
Sawise serangan liyane saka Boggs lan geng, Byron overpowers Boggs, crippling wong, dikirim menyang rumah sakit pakunjaran upstate
Anggota geng sing isih ana bubar lan ora nate nyerang Andy maneh
Samuel Norton, sipir pakunjaran, reassigns Andy menyang perpustakaan pakunjaran, ngendi dhèwèké ketemu narapidana tuwa jenenge Brooks Halten
Kanthi mengkono, iki nggawe organisasi ngarep kanggo nggunakake keahlian finansial Andy kanggo ngatur masalah finansial kanggo staf kunjara liyane, pengawal saka kunbjara liyane, lan sipir dhewe
Andy wiwit nulis layang saben minggu kanggo legislatif negara njaluk dana kanggo nambah perpustakaan
Ing taun 1954, Brooks dibebasake sawise ngladeni sèket taun nanging ora bisa adaptasi karo donya njaba, lan mati sawisé gantung diri
Legislatif ngirim sumbangan perpustakaan sing kalebu rekaman simfoni kuno
Andy muter kutipan liwat sistem alamat umum, akeh kanggo sipir kang dismay, sing Andy wis Andy dihukum kurungan dhewekan kanggo rong minggu
Ing taun 1963, Norton wiwit ngeksploitasi tenaga kerja kunjara kanggo karya umum, entuk bathi kanthi nyuda biaya tenaga kerja trampil lan nampa suap
Andy wiwit ngumbah spree pendanaan nggunakake identitas palsu saka Randall Stephens
Ing taun 1965, Tommy Williams teka ing pakunjaran sawise dituduh pencurian
Andy mbantu Tommy lulus ujian pembangunan pendidikan umum
Tommy marang Red lan Andy sing mantan cellmate ing pakunjaran liyane wis ngaku tanggung jawab kanggo Rajapati kang Andy didakwo
Andy ngandika metu bab informasi iki kanggo sipir, sing tuku ora ana, lan Andy wis dihukum kurungan dhewekan maneh sawise kang nyebataken bab laundering dhuwit
Sawijining wengi, sipir nimbali Tommy ing njaba kanggo pura-pura nyoba nylametake, sing nyebabake Byron nembak mati Tommy minangka pertunjukan eksekusi
Nalika sipir menyang sel dhewekan Andy, dhèwèké nerangake babagan sedane Tommy lan duwe niat supaya Andy dilebokake ing bangsal karo penjahat sing paling keras